stanford-oval/wikipedia huggingface dataset:
רודולף לנגה
ביוגרפיה > פעולות השמדה בלטביה

ביוני 1941 צורף לנגה לצוות הפקודה של האיינזצגרופן, בראשות וולטר שטלקר. הוא  נהפך למפקד יחידת הקומנדו איינזצקומנדו 2 (EK2) והיה אחד האנשים הבודדים שהיו מודעים לצווי הפתרון הסופי. הוא הודה כי  המטרה של EK2 היה פתרון רדיקלי של "הבעיה היהודית" על ידי הריגת כל היהודים בלטביה.
באותו זמן, שירת לנגה גם כמפקד שירות הביטחון והיה אחראי על מחלקה מספר ארבע של האס-דה בלטביה, שריכזה את כל פעילות הארגון במדינה. המטה שלו התמקם בריגה. הוא נתן צווים לחוליות לטביות שארגנו הגרמנים, לביצוע מעשי טבח בערים קטנות יותר. אחד מהם היה טבח ילגבה ביולי 1941, שבמהלכו חוסלו 1,500 -2,000 יהודי העיר ילגבה בידי יחידות המשטרה הגרמנית ומשטרת העזר הלטבית.
לנגה היה אחראי על החלק של לטביה בתוכנית המשטר הנאצי לגירוש יהודים מגרמניה, אוסטריה וצ'כוסלובקיה לריגה. בהתאם לכך הוא הוציא בנובמבר 1941  צווים מפורטים להנריך לוזה, שהיה כביכול השליט של לטביה, לשילוחם של 50,000 יהודים למזרח,  חציים לריגה וחציים לבלארוס. במקביל, היה מעורב בארגון בניית מחנה הריכוז סלספילס, שנועד לקלוט את המגורשים. מחנה זה לא היה מוכן בעת הגעת היהודים, לכן החליט לשלוח את המשלוחים לחווה נטושה ליד ריגה שנקראה יונגפרנהוף ושהוגדרה כמחנה ריכוז מאולתר.  היהודים במשלוחים הראשונים לא שוכנו מיד בגטו, אלא נשארו במחנה  יונגפרנהוף.
בנובמבר 1941 היה לנגה מעורב בתכנון וביצוע רצח של 24,000 יהודי לטביה מגטו ריגה וכ-1,000 יהודים גרמנים שהובאו ברכבת הראשונה של המגורשים, פשע הידוע כטבח יער רומבולה. במאי 1942 הוציא לנגה צו להרוג את כל היהודים ששרדו בגטו דאוגבפילס. רק כ-450 יהודים נשארו לאחר פעולה זו, שבה הוצאו להורג ילדים, תינוקות, חולים ועובדי בית החולים.
בינואר 1942 נקרא לנגה על ידי היידריך להשתתף בועידת ואנזה.  הוא היה בעל הדרגה הנמוכה ביותר מקרב קציני האס אס בוועידה, אולם היידריך הזדקק לו בשל ניסיונו בביצוע רצח המוני של יהודים מגורשים, וכן משום שריגה הייתה באותה תקופה יעד הגירוש העיקרי של היהודים.
בשנת 1942, הפך לנגה לאובר-שטורמבנפיהרר (סגן-אלוף) במשרד הראשי בריגה, וב-1945 התמנה לראש האס דה והסיפ"ו בורתגאו (שטחי פולין שסופחו לרייך) בדרגת שטנדרטנפיהרר (אלוף-משנה).
ביוגרפיה > מותו ותאור דמותו

דווח כי לנגה נהרג במערכה בפוזנן ב-23 בפברואר 1945, אך יכול להיות שהוא התאבד.
לנגה עשה לעצמו שם כאחת מהדמויות המאיימות ביותר מקרב האחראים על גטו ריגה. יוסף ברמן, ניצול של אחד ממחנות הריכוז שנוהלו על ידו, תיאר אותו כך: "הוא היה הרוצח הגדול ביותר שהכרתי מעודי... והוא היה אחד מהאנטישמים הידועים ביותר לשמצה במאה העשרים. הוא שנא את היהודים עד כדי כך שהוא לא יכול היה להסתכל עליהם".
הערות שוליים

↑  Andrew Ezergailis (1996), The Holocaust in Latvia 1941–1944—The Missing Center. Riga; Washington: Historical Institute of Latvia; United States Holocaust Memorial Museum, p.147
| --- | --- |
בקרת זהויות :  GND: 124230849  ISNI: 0000 0003 8593 7515  VIAF: 74779900   WorldCat (עם VIAF): 74779900
רודולף לוי

| --- | --- |

 לידה:  15 ביולי 1875 שצ'צ'ין, ממלכת פרוסיה 
 פטירה:  6 בפברואר 1944 (בגיל 68) איטליה 
 מקום לימודים:  האקדמיה לאמנויות של קרלוסהה 
 תקופת הפעילות:  1890–1944 (כ־54 שנים) 
 זרם באמנות:  אקספרסיוניזם 
 
רודולף לוי (בגרמנית: Rudolf Levy‏; 15 ביולי 1875 – ינואר 1944) היה צייר אקספרסיוניסטי יהודי גרמני חבר הזצסיון הברלינאי.
קורות חיים

רודולף לוי נולד ב-15 ביולי כילד ראשון למשפחה יהודית אורתודוקסית של יוליוס ותרז לוי בסטטין. אחיו היו פול לוי (1876–1943), שהפך למהנדס רכבת ונרצח במחנה הריכוז אושוויץ-בירקנאו, ואחותו קיטה לוי (1879–1954), שהיגרה לתל אביב.
המשפחה עברה מסטטין לגדנסק, שם בילה רודולף את ילדותו ונעוריו. לאחר שסיים את בית הספר, הוא למד לראשונה בין השנים 1890 עד 1892 מה שאביו הגדיר נגר אומנותי. הכשרתו האמנותית החלה בשנת 1895 באקדמיה הממלכתית לאמנויות יפות בקרלסרוהה .
בשנת 1897 נסע למינכן עם הנס פורמן כדי להיות צייר. באקדמיה לאמנות, לוי התקבל לשיעור הטבע של ניקולאוס גייסיס בשנת 1899, ואז למד בבית הספר הפרטי לציור של היינריך קניר, שם פול קליי היו חברו לכיתה. לוי עמד במוקד עמותת האמנים Sturmfackel, שנפגשה בקפה "שוואבינגר סטפני" וכללו את: אלפרד קובין, אלברט וייסגרבר, ולטר בונדי, אלכסנדר פון זלצמן, ארנסט שטרן.
בסתיו 1903 נסע לפריז, יחד עם הנס פורמן ו-ולטר בונדי, הקים את קבוצת האמנים דוברי הגרמנית שנפגשה בבית הקפה "קפה דו דום". בשנת 1905 הוא הציג את ציורו ב"סלון הסתיו השלישי של פריז ובשנת 1906 ב"סלון הסתיו הרביעי של פריז" עם הציור "עירום נשי עם מניפה". משנת 1907 לוי למד ציור בסטודיו אצל מאטיס.
בשנת 1912 השתתף לוי בתערוכת Sonderbund של קלן עם שתי עבודות. השתתפותו בתערוכות נקטעה עם פרוץ מלחמת העולם הראשונה. לוי התנדב ולחם כלוחם גרמני בצרפת, ופלנדריה וקיבל את צלב הברזל בשנת 1915. למזלו יצא ללא פגע, מהמלחמה בניגוד לחברו הצייר הנס בולץ.
בשנת 1919 חזר האמן לגרמניה והשתתף בתערוכה הראשונה בדיסלדורף. בחוג האמנים סביב בעל הגלריה אלפרד פלכטהיים, שפתח מחדש את גלריית דיסלדורף שלו בשנת 1919, פגש לוי חברים רבים מהפריזאים לפני 1914. האמן צייר בעיקר טבע דומם, כמו גם דיוקנאות ונופים. ב-29 בדצמבר 1919 במינכן נישא לצלמת ולשחקנית יוג'ין שינדלר (1894–1953), שמה האמנותי ג'ניה מורלי.
לאחר ששהה בערים שונות, התיישב לבסוף בברלין בשנת 1921. כאן בשנת 1922 ארגן בעל הגלריה פלכטיים את תערוכת היחיד הראשונה של רודולף לוי. הוצגו נופים, טבע דומם ודיוקנאות של האמן ופלכטיים הציג אותו לראשונה בפני קהל רחב. מבקרי אמנות גרמנים הביעו שבחים והכרה. בשנות העשרים של המאה העשרים זכה להצלחה הולכת וגוברת והשתתף בתערוכות רבות בגרמניה ומחוצה לה.
בין השנים 1924 עד 1926 שהה לוי שוב בפריז, שם הפך לנציג חשוב עבור פלכטיים, וקישר אותו עם אמנים ומציגים בפריז. במהלך שהות הקיץ בסנרי-סור-מר צייר לוי נופים רבים שהוצגו בידי פלכטהיים בברלין ובדיסלדורף. הוא חגג את יום הולדתו ה-50 ב -15 ביולי 1925 בגלריה פלכטהיים בדיסלדורף. השתתפו חברים וציירים מכל השנים, ביניהם ולטר כהן, פרדיננד קרל קורטן, ורנר הייזר, וילהלם קרייז, היינריך נאון, אלכס ומל ועוד.
בשנת 1927 שב לוי לברלין. בשנת 1928 הפך לוי לחבר דירקטוריון וחבר שופטים בזצסיון הברלינאי יחד עם הנס פורמן, שרלוט ברנד-קורינת, ג'ורג' גרוס ומקס פקשטיין והיה מעורב עד שהיגר בשנת 1933. לוי ייסד בשנת 1929, בית ספר פרטי לציור בקורפירסטנדאם. בשנים האחרונות שהיה בברלין, לוי צייר בעיקר דיוקנאות ודומם.
הגירה

בשל מוצאו היהודי עזב רודולף לוי את גרמניה ב-1 באפריל 1933 ונסע לריביירה האיטלקית, לרפאלו, שם היה חברו ותלמידו בוב גסינוס-ויסר היה בעל בית של "וילה אולימפו". לוי התגורר שם עם אוסקר קוקושקה זמן מה לפני שעבר לפריז ומשם למיורקה בשנת 1935. בקאלה רג'אדה פגש מהגרים אחרים כמו פריץ בלייל, היינריך מריה דברינגהאוזן, ארתור סגל וקרל אוטן. כשפרצה מלחמת האזרחים בספרד, לוי עזב את האי באוגוסט 1936 ועלה על ספינה לניו יורק, שם חיכה לו חברו אריק שרל. אף שהיה לו רישיון שהייה עד אוקטובר 1937, לוי לא רצה להישאר בארצות הברית, חזר לאירופה במאי 1937 ונסע תחילה לדוברובניק בקרואטיה ולאחר מכן לאיסקיה בשנת 1938. שם שהה במושבת האמנים עם קרלי סון-רטל, קורט קריימר (1912–1961), ורנר ז'יל, מקס פייפר וטנפול ואדוארד ברגהיר, איתם התיידד. לוי חי ממכירת ציורים מדי פעם וקיבל תמיכה כספית ממשפחתו, כולל מגרושתו ג'ניה.
הוא חווה את פרוץ המלחמה בשנת 1939 עם קרלי סון-רטל וקורט קריימר באי פרוצ'ידה. בסתיו 1939 לא הוארך היתר השהייה שלו באיסקיה ולוי נאלץ לעזוב את איטליה ב-25 בנובמבר 1939. אריק שארל, שכבר היה בארצות הברית, ניסה להשיג ויזה ללוי. כל הניסיונות, כולל חלופות למעבר לצ'ילה או לברזיל, נכשלו. ככל הנראה מסיבות כלכליות: הנסיעה עלתה 500 דולר, ועד 500 דולר היה צריך להפקיד כערבות.
בדצמבר 1940 עבר לוי לפירנצה, שם המתינו לו חבריו היינץ בטקה וקורט קריימר. הוא מצא מחסה בפנסיון של האחות בנדיני, שנמצא בפאלאצו גואדגני בפיאצה סנטו ספיריטו. אמנים ומהגרים נפגשו ב Caffè Le Giubbe Rosse בפיאצה דלה רפובליקה. לוי החל לצייר שוב ויצירתו הישנה נוצרה, שכללה בעיקר טבע דומם, אך גם דיוקנאות. לוי הצליח להרוויח חלק מפרנסתו על ידי מכירת ציורים; אספנים מפירנצה היו מעוניינים בציוריו.
במאי 1943 עבר לוי עם פררמן ופרידריך קריגבאום לסליטינו ליד פירנצה בגלל סכנת המלחמה. כשנכבשה פירנצה על ידי הנאצים ב-11 בספטמבר 1943, והחוקים האנטי-יהודיים הגרמניים קיבלו תוקף בשטחים הכבושים, גם לוי לא היה בטוח מפני גילוי וגירוש מאיטליה. חבריו הזהירו אותו והוא הצליח בתחילה להסתתר.
בדצמבר 1943 אנשי SS שהתחזו לסוחרי אמנות רימו אותו בתואנה שהם רוצים לקנות את ציוריו ופיתו אותו למלכודת. לוי שב ללא חשד לדירתו הישנה שם נעצר על ידי אנשי הגסטפו ב-12 בדצמבר 1943 ונלקח לכלא פלורנטין לה מוראט. כאשר רכבת האסירים היהודים נסעה לאושוויץ מפירנצה דרך קרפי ליד מודנה ומילאנו ב־30 בינואר 1944, רודולף לוי היה עליה עם המספר 297 ברשימה. ככל הנראה הוא נפטר בטרנספורט בינואר 1944, שכן יש הוכחות לכך שהוא לא הגיע בחיים לאושוויץ ב-6 בפברואר 1944.
עבודות של רודולף לוי הוחרמו על ידי הנאציונל-סוציאליסטים בשנת 1937 במהלך מסע ה"אמנות המנוונת" במוזיאונים גרמניים אבדו או הושמדו.
בגרמניה, עבודתו המוקדמת נשמרת רק בכמה אוספים ציבוריים, יצירות מהתקופה בפירנצה מופיעות מדי פעם בסחר האמנות.
גלריה

פריז
טבע דומם
אישה מאיסקה
נמל מרסיי
דיוקן של ננדה
פירות
עירום
נגן קלרינט
הערות שוליים

↑  Deutsche Biographie, Morelli, Genia - Deutsche Biographie, www.deutsche-biographie.de (בגרמנית)
↑  Der Querschnitt, November 1926, Bild oben: Die Maler Arnthal, Detaille, Rudolf Levy, Gesinus Visier und Jules Pascin mit ihren Damen, Sanary-sur-Mer; Bild unten: Rudolf Levy, Sanary abstrakt (ארכיון)
↑  Magnus P. Gerdsen, Galerie, Kunsthandel und Beratung (ב־)
↑  Hans Purrmann Archiv :: Leben :: Leben :: Florenz 1935-1943, www.purrmann.com
↑  Zeittafel: Italien 1938 - 1945, web.archive.org, ‏2015-05-18
↑  Verschollene Werke | Rudolf Levy Werkverzeichnis, web.archive.org, ‏2015-05-18
| --- | --- |
בקרת זהויות :  NLI: 987007500701505171  BnF: cb15579917j (data)  GND: 118727958  ISNI: 0000 0001 1649 8788  LCCN: n91128309  NTA: 070669023  RKD: 49783  SNAC: w6xm1g4c  SUDOC: 071389687  ULAN: 500004600  VcBA: 495/312298  VIAF: 57409779   WorldCat (עם VIAF): 57409779
קסנדרוס

| --- | --- |

איור משנת 1553
 לידה:  355 לפנה"ס
 פטירה:  297 לפנה"ס  (בגיל 58 בערך) מוקדון 
 בן או בת זוג:  תסלוניקה 
 
קסנדרוס (יוונית: Κάσσανδρος) ‏ (בערך 350 לפנה"ס - 297 לפנה"ס) שלט במוקדון, תחילה כעוצר משנת 317 לפנה"ס ובשנת 305 לפנה"ס הכריז על עצמו למלך מוקדון. הוא שלט בארץ זו עד מותו.
קסנדרוס היה בנו של אנטיפטרוס, גנרל ותיק ורב מוניטין בצבאותיהם של פיליפוס השני ובנו, אלכסנדר הגדול. עם מותו של אלכסנדר הגדול בבבל, היה אנטיפטרוס בין הדיאדוכים שחילקו בינם לבין עצמם את האימפריה של אלכסנדר. אנטיפטרוס השתלט על יוון ועל מוקדון, אך ציווה עם מותו בשנת 319 לפנה"ס להעביר את תפקיד העוצרות שבו החזיק לפוליפרכון, אדם זר, ולא לבנו קסנדרוס.
קסנדרוס לא כיבד את החלטתו של אביו וכרת ברית עם דיאדוכים אחרים כדי להשתלט על מוקדון. הוא תקף את פוליפרכון והצליח להשתלט על אתונה בשנת 317 לפנה"ס. שנתיים לאחר מכן צר על אולימפיאס, אמו של אלכסנדר הגדול, בפידנה ולאחר מותה אסר את רוקסנה, אשתו של אלכסנדר הגדול ואת בנו הצעיר של אלכסנדר הגדול, אלכסנדר הרביעי במעצר בית.
כדי להעלות את קרנו בעיני המוקדונים, התחתן קסנדרוס עם בת לשושלת הארגיידים, תסלוניקי ממוקדון, אחותו למחצה של אלכסנדר. בשל חששו מהרגע שבו יורש העצר החוקי, אלכסנדר הרביעי, יגיע לבגרות, קסנדר הוציא את הנער להורג יחד עם אמו בשנת 310 לפנה"ס.
בשנת 309 לפנה"ס התחיל פוליפרכון לקדם את הרקולס בנה של ברסינה פילגשו של אלכסנדר כיורש החוקי לכתר המקדוני, אך קסנדרוס שיחד את פוליפרכון לרצוח את הנער הזה. לאחר ביצוע הרצח חש קסנדרוס שמעמדו איתן די הצורך והחליט למסד את אחיזתו במוקדון באופן פורמלי. הוא הכריז על עצמו בשנת 305 לפנה"ס כמלך מוקדון.
התנגשות הענק של כל הדיאדוכים העיקריים בקרב איפסוס טרפה את קלפיו. בן בריתו החזק ביותר, אנטיגונוס מונופתלמוס הפסיד בקרב ומעמדו של קסנדרוס התערער. למרות זאת שלט במוקדון עד מותו בשנת 297 לפנה"ס.
בשנת 316 לפנה"ס ייסד את העיר קסנדריה (Cassandreia) (אנ'). היא נקראה על שמו. העיר הפכה לאחת הערים החשובות במוקדון. אחותו הייתה אורידיקה שנישאה לתלמי הראשון.
לקריאה נוספת

Waldemar Heckel, The Marshals of Alexander's Empire, Routledge, 1992.
רבי יעקב בר אידי

| --- | --- |
 לידה:  המאה ה־3 
 פטירה:  המאה ה־4 
 מקום פעילות:  ארץ ישראל
 תקופת הפעילות:  שני ושלישי אמוראים
 רבותיו:  רבי יהושע בן לוי, רבי יוחנן
 תלמידיו:  רבי זירא
 בני דורו:  רבי שמואל בר נחמני
 
רבי יעקב בר אידי היה אמורא מהדור השני לחכמי ארץ ישראל, מגדולי דורו, תלמידו של רבי יהושע בן לוי, התגורר בסביבת העיר צור.
גדולי האמוראים, רב נחמן ורבי זירא החשיבוהו בצורה מיוחדת, וכאשר עלו להם ספקות קשים בלימודו, שלחו שליח מיוחד לשאלו, רבי זירא היה מכנהו בתואר "רבי". מוזכר רבות יחד עם רבי שמואל בר נחמני.
הוא היה תלמידו המובהק של רבי יהושע בן לוי ומסר אמרות רבות משמו, אך לעיתים גם מזכיר מפסיקותיו של רבי יוחנן הוא גם זכה להערכה מיוחדת מרבי יוחנן. מעשה שהיה, שרבי יוחנן כעס על רבי אלעזר תלמידו המובהק, שאמר בבית המדרש הלכה ששמע ממנו, שלא בשמו. בא לפניו רבי יעקב בר אידי ואמר לפני רבי יוחנן: ”כתוב בתורה כאשר צווה ה' את משה כן עשה יהושע בן נון. וכי כל דיבור ודיבור שהיה יהושע יושב ודורש, אמר כך אמר משה? אלא יושב ודורש, והכל יודעים שהתורה של משה היא! אף אתה - אליעזר יושב ודורש, והכל יודעין שהתורה שלך היא!” הגיב רבי יוחנן: ”מפני מה אין אתם יודעין לרצות כבן אידי חבירינו?”
אביו

גם אביו היה אמורא, אך מכיוון שבנו היה ידוע יותר, הוא נקרא על שמו "רב אידי אבוה דרבי יעקב בר אידי". אודותיו מסופר, כי היה רגיל ללכת בדרכים שלושה חודשים, למד אצל רבו יום אחד וחזר לביתו שלושה חודשים. כלומר, יום אחד של לימוד תורה היה מוקדש להליכה ברגל של שישה חודשים. שלשה חודשים מביתו אל הרב ושלשה חודשים מהרב חזרה לביתו.
אודות כך מסופר במסכת חגיגה:
(דף ה, ב): רב אידי אבוה דרבי יעקב בר אידי הוה רגיל דהוה אזיל תלתא ירחי באורחא וחד יומא בבי רב (היה רגיל שהיה הולך שלשה חודשים לעסקיו ויום אחד היה בבית הרב, ושוב נוסע לעסקיו ושוב חוזר ליום אחד לבית הרב). והוו קרו ליה רבנן (והיו קוראים לו בלגלוג) בַּר בֵּי רַב דְּחַד יוֹמָא.
חלש דעתיה (נעלב). קרי אנפשיה (וקרא על עצמו את הפסוק) "שְׂחֹק לְרֵעֵהוּ אֶהְיֶה קֹרֵא לֶאֱלוֹהַּ וַיַּעֲנֵהוּ;    שְׂחוֹק צַדִּיק תָּמִים" (איוב, י"ב, ד'). א"ל ר' יוחנן במטותא מינך לא תעניש להו רבנן (בבקשה ממך אל תעניש את הרבנים).
ממעשה זה נראה, כי היה חשוב בעיני רבי יוחנן, שחשש שמכך שיקפיד, ייענשו תלמידי החכמים שלגלגו עליו.
פסקיו

אף על פי שניתן להשלים את ברכת ההבדלה עד יום רביעי, אין להשלים את ברכת מאורי האש רק במוצאי שבת עצמה, שכן האור נברא בתחילת השבוע.
קסנוטורבלה

| קסנוטורבלה |
| --- | --- |

מיון מדעי
על־ממלכה:: איקריוטיים
ממלכה:: בעלי חיים
תת־ממלכה:: רב תאיים אמיתיים
קבוצה:: בילטריה
קבוצה:: שניוני הפה
מערכה:: Xenacoelomorpha
משפחה:: קסנוטורבלידאה
סוג:: קסנוטורבלה
שם מדעי
 Xenoturbella ‏Westblad, 1949

קסנוטורבלה (שם מדעי: Xenoturbella) הוא סוג של בעל חיים בתת-הממלכה רב תאיים אמיתיים של יצורים ימיים דמויי-תולעת.
טקסונומיה

הסוג קסנוטורבלה שייך למשפחת Xenoturbellidae ולמערכה Xenoturbellida. המין הראשון של קסנוטורבלה, קסנוטורבלה בוקי (Xenoturbella bocki) התגלה בשנת 1915 על ידי סיקסן בוק (Sixten Bock) ותואר בספרות המדעית לראשונה בשנת 1949 על ידי איינר ווסטבלאד (Westblad,1949, Arkiv Zoologi 1:3-29) כשהמין נקרא על שם החוקר שמצא אותם לראשונה, בוקי. משך שנים לא היה ברור כיצד יש לסווג את הקסנוטורבלה מבחינה טקסונומית. במשך שנים חשבו שהם שייכים לתולעי טורבלריה או ל-Acoelomorpha.
בשנת 1997 נערך ניתוח גנטי של הקסנוטורבלה, אשר הוביל למסקנה השגויה כי היא שייכת לרכיכות. אולם בשחזור התוצאות הסתבר כי המחקר בדק בעצם DNA שהופק ממזון שאכלה התולעת ולא מהתולעת עצמה. בשנת 2003 מחקר גנטי מקיף הציב אותם בעץ של הבילטריה, כצאצא הפרימיטיווי ביותר של קבוצת "שניוני הפה", שממנה התפתחו בעלי החוליות.
לקסנוטורבלה מבנה גוף פשוט ביותר. צורתם כשל חצי סהר, צבעם צהבהב-חום. הם חסרי אברי מין, מערכת עיכול, מערכת נשימה. גודל תולעת מגיע לכ-4 סנטימטר. הם נפוצים בחופי שוודיה, נורווגיה, סקוטלנד ואיסלנד.
טקסונומיה > חלוקה למינים

Xenoturbella bocki (התגלה ב-1949)
Xenoturbella westbladi (התגלה ב-1999)
רבי ינאי (תנא)

ערך זה עוסק ברבי ינאי התנא. אם התכוונתם לרבי ינאי האמורא, ראו .
| --- | --- |
 לידה:  המאה ה־2 סוריה פלשתינה, רומא העתיקה 
 פטירה:  המאה ה־2 סוריה פלשתינה, רומא העתיקה 
 מקום קבורה:  עכברה, צפת, ישראל
 מדינה:  סוריה פלשתינה, האימפריה הרומית
 תקופת הפעילות:  הדור הרביעי לתנאים
 השתייכות:  תנאים
 רבותיו:  רבן שמעון בן גמליאל
 צאצאים:  רבי דוסתאי ברבי ינאי, רבי אלעזר ברבי ינאי
 
רבי ינאי היה תנא בן הדור הרביעי שחי בארץ ישראל באמצע המאה השנייה לספירה. מוזכר במשנה ובתוספתא.
תולדותיו

היה אביהם של התנאים רבי דוסתאי ברבי ינאי ורבי אלעזר ברבי ינאי. רבו היה רבן שמעון בן גמליאל.
במגילת יוחסין שנמצאה בירושלים נכתב שהוא צאצא של עלי הכהן.
לפי רבי אשתורי הפרחי רבי ינאי נקבר יחד עם בנו רבי דוסתאי בעיר עכברה שבגליל.
מאמרותיו

”רבי ינאי אומר, אין בידינו לא משלות הרשעים ואף לא מיסורי הצדיקים”.
קראון סידני

| --- | --- |

 מידע כללי
 סוג:  בניין, עסק 
 כתובת:  1 Barangaroo Avenue, Barangaroo NSW 2000 
 מיקום:  סידני 
 מדינה:  אוסטרליה 
 הקמה ובנייה
 תקופת הבנייה:  ? – 28 בדצמבר 2020
 תאריך פתיחה רשמי:  28 בדצמבר 2020 
 אדריכל:  וילקינסון אייר אדריכלים 
 מידות
 גובה:  300 מ' 
 קואורדינטות:  33°51′45″S 151°12′04″E﻿ / ﻿33.862539°S 151.201189°E﻿ / -33.862539; 151.201189
 www.crownsydney.com.au
  (למפת סידני מוגדלת) קראון סידני(למפת סידני רגילה) קראון סידני he
 
קראון סידני (באנגלית: Crown Sydney), מכונה גם וואן ברנגרו (One Barangaroo), הוא גורד שחקים בברנגרו, סידני, אוסטרליה. הוא נבנה על ידי קראון ריזורטס וכולל בעיקר מלון, דירות מגורים וקזינו. הוא תוכנן על ידי WilkinsonEyre, גובהו 271.3 מטרים ובו 75 קומות, מה שהופך אותו לבניין הגבוה ביותר בסידני ולבניין הרביעי בגובהו באוסטרליה. הבנייה החלה באוקטובר 2016, והושלמה בדצמבר 2020.
גלריה

פודיום
מבט ממפרץ ווטרמן בשקיעה
לובי ראשי במלון מגדלי קראון
מעלית לובי
ארוחות בחוץ במסעדת וודקאט
רב דוסא בן סעדיה

רב דוסא בן סעדיה אלפיומי גאון (ד'תר"ץ – ד'תשע"ז), היה מגאוני בבל. כיהן כראש ישיבת סורא.
תולדותיו

שנת לידתו של רב דוסא אינה ידועה, וההשערה היא[דרוש מקור] שנולד בערך בשנת ד'תר"ץ (930) לאביו רב סעדיה גאון, שהתגורר באותה עת בבגדד ועמד בראשות ישיבת סורא. יש משערים שנקרא על שם דוסא אביו של רבי חנינא בן דוסא, שרס"ג התייחס אחריו בחיבורו "אשא משלי", וביקש להציג את ייחוסו בכך שקרא לבנו על שמו.
התייתם מאביו בילדותו, בשנת ד'תש"ב (942), כשהיה בערך בן שתים עשרה. בשנת 953 פרסם יחד עם אחיו שארית את רשימת ספרי אביהם, רס"ג.
בשנת ד'תשע"ג (1013) התמנה לראש ישיבת סורא שבתקופה זו הייתה בבגדאד. ישיבת סורא סבלה באותה תקופה מקשיים תפקודיים, ולמעשה חדלה לתפקד זמן קצר אחרי פטירת רס"ג, בשנת 942. אך כדי לאפשר מינויים של תלמידי חכמים שנמנו על בני ישיבת פומבדיתא, פתח רב שרירא גאון מחדש את ישיבת סורא, ובראשה הועמדו בזה אחר זה צאצאי הגאונים הקודמים: רב צמח צדק בן יצחק בן פלטוי בן צמח גאון בן רב פלטוי גאון, רב שמואל בן חפני גאון בן רב כהן צדק גאון, ואחריהם רב דוסא בנו של רס"ג. רב דוסא עמד בראשות ישיבת סורא כחמש שנים, עד לפטירתו בשנת ד'תשע"ז (1017).
מעמדו

התפרסם גם מחוץ לבבל, והשיב לשאלות שנשלחו אליו מקירואן (כיום בתוניס), וליהודי ספרד. חלק מהשאלות עוסקות בבקשה לבאר דברים מכתבי אביו.
חיבוריו וכתביו

מכתביו השתמרו תשובות בודדות בלבד שפורסמו בתשובות הגאונים. בעיקר ידועה תשובתו בעניין כתובת בנין דכרין, בה הוא דן בין היתר בדברי רב האי גאון, בן דורו הצעיר ממנו. כמו כן הובאו מדברי תורתו בכתבי רבי יהודה אלמדארי. יש המייחסים לו[דרוש מקור] גם את הדברים המובאים בשיטה מקובצת למסכת בבא קמא בשם רב דוסא גאון, אך ככל הנראה מדובר בחכם אחר בשם זה[דרוש מקור].
רבי אברהם אבן דאוד מביא בספרו ספר הקבלה, כי שלח איגרת לרב חסדאי בן יצחק הנשיא ובה מונוגרפיה על קורות אביו הרס"ג, וייתכן שהכוונה לפהרסת הנזכרת, שבה פירט את חיבורי אביו ואת קורות חייו בקצרה.
מלבד תשובותיו, חיבר רב דוסא גם פירושים לתלמוד שלא הגיעו אלינו[דרוש מקור], וכן ספרים בפילוסופיה שאבדו אף הם, בין חיבוריו היה אחד שדן בבעיית קדמות העולם, והוא נמנה ברשימת חיבורים שמסר הרמב"ם כעוסקים בנושא, לצד חיבוריהם של אביו רס"ג, רב שמואל בן חפני, אהרון בן סרדג'אדו, רב האיי גאון, ויונה אבן ג'נאח.
לקריאה נוספת

שמואל אברהם פוזננסקי 'רב דוסא ברב סעדיה גאון' הגרן ו (תרס"ו) עמוד 41–64.
ריסה

ערך זה עוסק בסוג של ציפור. אם התכוונתם למשמעות אחרת, ראו .
| ריסה |
| --- | --- |
  ריסה שחורת-רגל ומתחתיה ריסה אדומת-רגל
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: חופמאים
תת־סדרה:: שחפאיים
משפחה:: שחפיים
סוג:: ריסה
שם מדעי
 Rissa ‏סטפנס, 1826

ריסה (שם מדעי: Rissa) הוא סוג ובו שני מינים של עופות ימיים, ממשפחת השחפיים.
הם עדינים יחסית לרוב מיני השחפים, וחיים בעיקר בלהקות גדולות בצוקים בימים הארקטיים והתת-ארקטיים, בדרך כלל עם עופות ימיים אחרים כמו שחפים אחרים, שחפיות, סולות ואלקות.
שני המינים בסוג זה הם:
ריסה אדומת-רגל (Rissa brevirostris)
ריסה שחורת-רגל (Rissa tridactyla)
ריסות חוטפות דגים יחד עם יסעורי פולמאר בסבאלברד
קסנדרה ג'ין

| --- | --- |
אין תמונה חופשית
 לידה:  5 באוקטובר 1985 (בת 39) יוסטון, ארצות הברית 
 מדינה:  ארצות הברית ארצות הברית
 מקום לימודים:  Texas A&M University–Corpus Christi 
 בן או בת זוג:  סטיבן אמל (25 בדצמבר 2012–?) 
 מספר צאצאים:  2
 פרופיל ב-IMDb
 
קסנדרה ג'ין וייטהד (באנגלית: Cassandra Jean Whitehead; נולדה ב-5 באוקטובר 1985) היא דוגמנית ושחקנית אמריקאית.
ביוגרפיה

ג'ין נולדה ביוסטון, טקסס. ג'ין למדה שיווק ויחסי ציבור באוניברסיטת קורפוס כריסטי (Texas A&M University–Corpus Christi).
ב-2002 ו-2004 התמודדה על תואר "מיס נוער טקסס" ובשנים 2003 ו-2004 עלתה לחצי הגמר בתחרות "מיס נוער יוסטון".
ב-2004 זכתה בתואר "מיס קורפוס כריסטי".בתחרות "מיס טקסס ארצות הברית" עלתה לשלב עשר המובילות.
ב-2005 התמודדה בעונה החמישית של תוכנית המציאות הטופ מודל הבאה, בשלב המהפך בו צוות התוכנית התאים למתמודדות את המראה האופנתי עבורם נדרש לעשות בשיערה תספורת כמו של מיה פארו בסרט תינוקה של רוזמרי, ולאחר שלא הסכימה להסתפר, פרשה מהתוכנית בפרק הרביעי.
ביוגרפיה > משחק

ב-2007 הופיעה בפרקים של מספר סדרות וביניהם "לאס וגאס" ו-"CSI", "האנה מונטנה" ו-"CSI: מיאמי".
ב-2009 גילמה שחקנית בסדרה "מגרש ביתי". שיחקה בקומדיה "שני גברים וחלום".
ב-2010 שיחקה בסרט האימה "Kill Katie Malone" ובאותה שנה הופיעה גם בפרק של הסדרה "מד מן" ובפרק של הסדרה "NCIS: לוס אנג'לס".
ב-2018 התארחה בסדרה "סופרגירל" ובסדרה "החץ", בה מככב בעלה סטיבן אמל.
חיים אישיים

ב-25 בדצמבר 2012 נישאה לשחקן סטיבן אמל כאשר שהו בחופשה בקריביים. בתם, מאבי אלכסנדרה ג'ין אמל נולדה באוקטובר 2013 ובן שנולד בחודש מאי 2022.
ריסאני

| --- | --- |

 מדינה:  מרוקו מרוקו
 מחוז:  מקנס-תאפילאלת
 גובה:  760 מטרים
 אוכלוסייה:  ‏
  ‑ בעיירה:  5,010 (2014)
 קואורדינטות:  31°17′9″N 4°16′30″W﻿ / ﻿31.28583°N 4.27500°W﻿ / 31.28583; -4.27500
  מפת מיקום  מפה מפורטת   (למפת מרוקו מוגדלת) רבאט קזבלנקה אגאדיר טנג'יר מקנס מרקש פאס אוג'דה סלא האוקיינוס האטלנטי הים התיכון אלג'יריה סהרה המערביתריסאני(למפת מרוקו רגילה) רבאט קזבלנקה אגאדיר טנג'יר מקנס מרקש פאס אוג'דה סלא האוקיינוס האטלנטי הים התיכון אלג'יריה סהרה המערביתריסאני  he tabBackground:;tabBorder:#aaa;defaultTab:0;
ריסאני (בערבית الريصاني) היא עיירה במחוז תפילאלת שבדרום-מזרח מרוקו, על גבול רכס דיונות החול ומדבר ארג שבי, אוכלוסייתה מנתה ב-2004 20,469 נפש.[דרוש מקור][דרושה הבהרה] 
העיירה ריסאני נבנתה בצמידות למקומה של העיר סיג'ילמסה שהייתה מרכז מסחרי גדול של כל אזור המגרב וחורבותיה נמצאים בפאתי העיירה.
לעיר הייתה חשיבות בתקופות שונות במהלך ההיסטוריה עקב מיקומה כצומת שבין הצפון והדרום ומכאן היותה מקום בו עברו שיירות והתנהל מסחר. בעבר הייתה ריסאני בירת טפילאלת, והיא מהווה מרכז מסחרי אזורי ומתקיים בה שוק (סוק) המתמחה בעורות וכן סחר בשטיחים ובתכשיטים.
המאוזוליאום של מולאי עלי שריף, אחד מאבות אבותיו של מולאי עלי אל-שריף, מייסד השושלת העלאווית של מרוקו, ממוקם בקצה הדרומי של העיר.

בעיירה (וכן בעיירה ארפוד הסמוכה) התקיימה קהילה יהודית חשובה שמנתה בשיאה למעלה מ-700 נפש, הייתה בה ישיבה ובין המשפחות שחיו בה הייתה משפחת אלבז (שחלק מבניה שינו את שם משפחתם לאבוחצירא) שהגיעה למקום מאלג'יר. בריסאני נולד, גדל וחי הבבא סאלי. כיום (2014) לא נותרו יהודים בעיירה. בית העלמין היהודי נשמר במצב גרוע יחסית ונשמרו במצב טוב בעיקר קברים הנמצאים תחת גג או בין קירות. בבית העלמין קיים מבנה לזכר הרב שמואל אביחצירה, המבנה נשמר ומתוחזק על ידי משפחה מוסלמית מקומית. בעיר גם נולד הרב דוד שלוש, שכיהן כראש ישיבה במרקש.
רבי יעקב (תנא)

| --- | --- |
 מקום פעילות:  ארץ ישראל
 תקופת הפעילות:  דור רביעי לתנאים
 רבותיו:  רבי מאיר
 תלמידיו:  רבי יהודה הנשיא
 בני דורו:  רבן שמעון בן גמליאל, רבי מאיר, רבי נתן, רבי שמעון, רבי יהודה.
 אב:  קרשי (קדושאי/קודשי)
 
רבי יעקב בן קרשי היה תנא בדור הרביעי. נזכר בכל מקום בשם רבי יעקב, ופעמים בודדות בשם רבי יעקב בן קרשי (או בן קדושאי/קודשי, בגרסה אחרת). היה אחד מרבותיו של רבי יהודה הנשיא, מחבר המשנה.